# Bex Taylor-Klaus

Bex Taylor-Klaus (Atlanta, Geòrgia, 12 d'agost de 1994) és una persona no-binària estatunidenca que es dedica a la interpretació, coneguda principalment pels seus papers a les sèries de televisió The Killing (2013), Arrow (2013–2015), House of Lies (2014), Scream (2015–2016) i Deputy (2020).

## Biografia

Taylor-Klaus va néixer en una família jueva formada per la seva mare Elaine, el seu pare David, el seu germà Josh i la seva germana Syd, ambdós més petits. En una entrevista va afirmar que els orígens de la seva família es trobaven a Cuba, Espanya i Israel.
Va començar a actuar interpretant Shakespeare en un programa extraescolar mentre estava a tercer de primària, i el teatre es va convertir en una part constant de les seves activitats extraescolars i d'estiu. També va actuar en un grup d'improvisació de secundària i van interpretar diversos papers abans d'acabar el batxillerat. Treballant amb amics, també va crear un grup d'actuació a l'institut per formar actors joves. A més de la interpretació, Taylor-Klaus va reeixir també com a esportista, primer com a catcher a l'equip de softbol de l'institut el primer any i després jugant també com a tercera base. A mitjans de 2012, Taylor-Klaus es va traslladar a Los Angeles per dedicar-se a la interpretació i allà va estudiar a la Bridges Academy.

## Trajectòria professional

El seu primer paper a nivell professional va ser el de Bullet, una adolescent lesbiana sense sostre l'escola de la qual ha estat el carrer, a la tercera temporada de la sèrie de drama criminal d'AMC The Killing, emesa el 2013. En escriure sobre el paper de Bullet, Taylor-Klaus va dir: "Ser actor és voler visitar els llocs foscos dels quals els humans s'esforcen tant per allunyar-se". Entre el 2013 i el 2015, va interpretar el paper recurrent de Sin a la sèrie televisiva de superherois de The CW Arrow.
L'artista va obtenir més èxit amb el seu paper protagonista d'Audrey Jensen, una adolescent bicuriosa que ajuda els seus amics a investigar un assassí en sèrie, a les dues primeres temporades (2015–2016) de la sèrie de terror de MTV Scream. Després de guanyar protagonisme amb els papers a The Killing i Arrow, va passar a interpretar diversos papers puntuals en nombroses sèries de televisió, incloses Glee i iZombie.
El 2014 es va iniciar en el doblatge posant veu a dos personatges en un episodi de la sèrie Robot Chicken, i dos anys més tard va començar a ser la veu de Katie "Pidge" Holt, protagonista de la sèrie d'animació de Netflix Voltron: Legendary Defender (2016–2018). Va tornar a interpretar Pidge en el videojoc DreamWorks Voltron VR Chronicles de 2017 i va donar veu a Keo Venzee a Star Wars: Squadrons, un videojoc de 2020.
El 2018 va tenir un paper protagonista com Taylor a la pel·lícula de terror slasher Hell Fest. El mateix any va interpretar Hannah Perez a la pel·lícula de comèdia musical Dumplin', que és una adaptació cinematogràfica de la novel·la per a joves de Julie Murphy, a la llista de les més venudes segons The New York Times; la pel·lícula, que protagonitza Jennifer Aniston, va ser dirigida per Anne Fletcher. Taylor-Klaus també va interpretar Violette Paich a la pel·lícula de terror de Mario Sorrenti Discarnate (2018).
L'any 2019 va entrar a la tercera temporada de la sèrie adolescent de Netflix 13 Reasons Why donant vida a Casey Ford, i el 2020 va ser Breanna Bishop a la sèrie de la FOX Deputy.

## Vida privada

Quan estava a l'escola primària se li va diagnosticar trastorn per dèficit d'atenció amb hiperactivitat i va practicar diversos esports, entre ells el beisbol, que segons Taylor-Klaus van ajudar a controlar-lo.
Taylor-Klaus té un gos a qui va anomenar Bullet pel seu primer paper important a The Killing.
El novembre de 2016, Taylor-Klaus va sortir de l'armari com a homosexual a Twitter, on va dir: "hola, em dic bex i sí, els rumors són certs sóc homosexual". El juliol de 2018, va fer-ho com a persona no-binària en un tuit similar i va declarar que els seus pronoms de preferència són they/them. El mateix any va dir també que era una persona trans no-binària.
L'agost de 2019, es va comprometre amb la seva xicota, l'actriu Alicia Sixtos, (The Avengers, The Fosters) i van casar-se l'octubre de 2020.
L'abril de 2022 va explicar en una entrevista la seva experiència a l'hora de fer-se una operació de cirurgia superior per extirpar-se els pits.

## Filmografia principal

| Any | Títol | Personatge | Format | Notes |
| 2012 | Mental Intervention | Debbie | curtmetratge | |
| 2013 | Last Seen | Becca | curtmetratge | |
| 2013 | The Killing | Bullet | sèrie de televisió | Personatge principal (9 episodis) |
| 2013–2019 | Arrow | Cindy / Sin | sèrie de televisió | Personatge recurrent (9 episodis) |
| 2014 | House of Lies | Lex | sèrie de televisió | Personatge recurrent (6 episodis) |
| 2014 | Longmire | Vivian | sèrie de televisió | Episodi: "Of Children and Travelers" |
| 2014 | Robot Chicken | Hermione Granger / Abby the Cow (veu) | sèrie de televisió | Episodi: "The Hobbit: There and Bennigan's" |
| 2014 | The Night Is Ours | Morgan | curtmetratge | |
| 2015 | Riley | Riley | curtmetratge | |
| 2015 | The Last Witch Hunter | Bronwyn | llargmetratge | |
| 2015 | The Social Experiment | Leyna | sèrie de televisió | Personatge recurrent (5 episodis) |
| 2015 | The Librarians | Amy Meyer | sèrie de televisió | Episodi: "And the Rule of Three" |
| 2015 | Glee | Goth Girl | sèrie de televisió | Episodi: "2009" |
| 2015 | iZombie | Teresa Giovanni | sèrie de televisió | 2 episodis |
| 2015–2016 | Scream | Audrey Jensen | sèrie de televisió | Personatge principal (24 episodis) |
| 2016–2018 | Voltron, el defensor llegendari (Voltron: Legendary Defender) | Katie "Pidge" Holt (veu) | sèrie de televisió | Personatge principal (73 episodis) |
| 2018 | Here and Now | Dex Reynolds | sèrie de televisió | 2 episodis |
| 2018 | Hell Fest | Taylor | llargmetratge | |
| 2018 | Discarnate | Violette Paich | llargmetratge | |
| 2018 | Dumplin' | Hannah Perez | llargmetratge | |
| 2019 | Blackbird | Chris | llargmetratge | |
| 2019 | 13 Reasons Why | Casey Ford | sèrie de televisió | Personatge recurrent |
| 2020 | Deputy | Brianna Bishop | sèrie de televisió | Personatge principal |
| 2020 | Triage | Dra. Leonora / Leo Price | telefilm | Episodi pilot d'una sèrie |
| 2021 | Adventure Time: Distant Lands | Blaine | sèrie de televisió | Episodi: "Wizard City" |
| 2023 | Trim Season | Dusty | llargmetratge | |
| 2023 | Re-Election | Noa | llargmetratge | |

## Referències

* ↑ «BEX TAYLOR-KLAUS» (en anglès). ISSUE Magazine. Arxivat de l'original el 3 febrer 2020. [Consulta: 9 octubre 2019]. «BIRTH DATE: Aug 12 BIRTH PLACE: Atlanta»
* 1 2 Times, Windy City. «Bex Taylor-Klaus makes 'Killing' on AMC show - Gay Lesbian Bi Trans News Archive - Windy City Times» (en anglès), 19-06-2013. [Consulta: 24 febrer 2018].
* ↑ «Bex Taylor-Klaus Height, Weight, Net Worth, Age, Birthday, Wikipedia, Who, Instagram, Biography» (en anglès). TG Time. Arxivat de l'original el 2023-04-12. [Consulta: 12 abril 2023].
* ↑ «Bex Taylor-Klaus - :: Naluda Interviews» (en anglès). :: Naluda Interviews, 28-06-2016 [Consulta: 24 febrer 2018]. Arxivat 12 de juliol 2018 a Wayback Machine.
* 1 2 «"Arrow" Actress Bex Taylor-Klaus Comes Out During Livestream With Fans» (en anglès). [Consulta: 14 juny 2018].
* ↑ «Voltron Legendary Defender» (en anglès). Arxivat de l'original el 25 de setembre 2019. [Consulta: 24 febrer 2018].
* ↑ «'The Killing's' Bex Taylor-Klaus talks about their new lesbian character Bullett» (en anglès). GLAAD, 30-05-2013 [Consulta: 24 febrer 2018]. Arxivat 22 de gener 2021 a Wayback Machine.
* ↑ «Bex Taylor-Klaus Is Gay: "Scream" Actress Comes Out 'Cause Life Just Got More Terrifying Than TV» (en anglès). Autostraddle, 17-11-2016. [Consulta: 14 juny 2018].
* ↑ «Bex Taylor-Klaus - Anime Expo» (en anglès). Arxivat de l'original el 14 juny 2018. [Consulta: 14 juny 2018].
* ↑ «'Arrow' Recruits 'The Killing' Star for Season 2» (en anglès). The Hollywood Reporter [Consulta: 24 febrer 2018].
* ↑ Andreeva, Nellie «MTV's 'Scream' Series Recasts A Lead With Bex Taylor-Klaus» (en anglès). Deadline, 15-08-2014 [Consulta: 24 febrer 2018]. Arxivat 2 August 2015$^{[Datemismatch]}$ a Wayback Machine.
* ↑ «11 'Glee' Alums Who Have Appeared in the Arrowverse» (en anglès). [Consulta: 14 juny 2018].
* ↑ Gelman, Vlada. «iZombie Sneak Peek: Arrow Vet Gets Caught in a '90s Slasher Situation» (en anglès), 29-05-2015. Arxivat de l'original el 12 de juny 2018. [Consulta: 14 juny 2018].
* ↑ «'Voltron': Everything we learned about season 3 at SDCC» (en anglès), 20-07-2017. Arxivat de l'original el 30 de setembre 2023. [Consulta: 14 juny 2018].
* ↑ «How 'Voltron Legendary Defender' Is a Small Victory for Transgender Visibility» (en anglès), 14-06-2016. [Consulta: 14 juny 2018].
* ↑ «Here's "Scream's" Bex Taylor-Klaus In 'Hell Fest' - Bloody Disgusting» (en anglès), 04-06-2018. [Consulta: 14 juny 2018].
* ↑ N'Duka, Amanda. «Dove Cameron, Luke Benward, Bex Taylor-Klaus & More Added To Comedy Film 'Dumplin'» (en anglès). Deadline, 21-08-2017. [Consulta: 14 juny 2018].
* ↑ «Dumplin' - Julie Murphy - Hardcover» (en anglès). [Consulta: 14 juny 2018].
* ↑ «'Discarnate' Art Hunts Flesh at EFM - Bloody Disgusting» (en anglès), 09-02-2018. [Consulta: 14 juny 2018].
* ↑ «Thomas Kretschmann thriller 'Discarnate' heads to EFM with Octane (exclusive)» (en anglès). [Consulta: 14 juny 2018].
* 1 2 Damshenas, Sam «Bex Taylor-Klaus is on a mission to provide better trans and non-binary representation in the mainstream». Gay Times, 10-09-2019 [Consulta: 12 abril 2023].
* ↑ Natalie. «Kickass Butch Batwoman and Even More Lesbian Witches: Everything You Need to Know From 2019 Network TV Upfronts» (en anglès). Autostraddle, 16-05-2019. [Consulta: 12 abril 2023].
* ↑ «Strike Three for ADHD: How Baseball Helped 'The Killing' Actress Bex Taylor-Klaus» (en anglès). EverydayHealth.com [Consulta: 24 febrer 2018].
* ↑ «Scream Star Bex Taylor-Klaus Comes Out as Gay: Yes, the Rumors Are True | E! News» (en anglès). Eonline.com, 18-11-2016. [Consulta: 19 novembre 2016].
* ↑ Bex Taylor-Klaus [@IBexWeBex]. «I came out as trans non-binary in a room full of people today. Guess it’s time for me to do that on here, too ... Hi. I’m Bex, and the rumors are true. I’m v enby.» (en anglès), 28-07-2018.
* ↑ Jackman, Josh «Bex Taylor-Klaus: Arrow star comes out as non-binary». PinkNews, 30-07-2018 [Consulta: 12 abril 2023].
* ↑ Bex Taylor Klaus [@IBexWeBex]. «Thank you for asking, friend!!! I use they/them primarily and preferably but will accept any and all pronouns as long as they are used with respect ^_^» (en anglès), 15-03-2019.
* ↑ Bently, Jean. «Bex Taylor-Klaus Hopes Their Nonbinary 'Deputy' Character Will Save Lives» (en anglès), 14-02-2020. [Consulta: 30 març 2020].
* ↑ Taylor-Klaus, Bex. «I am transgender. My sense of personal identity and gender does not correspond with my birth sex.» (en anglès). Facebook, 17-11-2018. [Consulta: 12 abril 2023].
* ↑ Rude, Mey «The Killing's Bex Taylor-Klaus, The Fosters' Alicia Sixtos Got Married» (en anglès). The Advocate, 14-10-2020 [Consulta: 31 octubre 2020].
* ↑ Bedford Breast Center. «FTM Top Surgery | An Open Discussion with Non-Binary Trans Actor Bex Taylor-Klaus - YouTube» (en anglès). YouTube, 15-04-2022. [Consulta: 12 abril 2023].
* ↑ ; Del Rosario, Alexandra «‘Triage’: Bex Taylor-Klaus Joins Cast Of ABC Medical Drama Pilot» (en anglès). Deadline, 01-10-2020 [Consulta: 12 abril 2023].
* ↑ Flook, Ray «Adventure Time: Distant Lands Offers "Wizard City" Key Art Preview» (en anglès). Bleeding Cool, 23-07-2021 [Consulta: 12 abril 2023].
* ↑ Couch, Aaron «‘Trim Season’ Movie Sets Cast» (en anglès). The Hollywood Reporter, 04-11-2021 [Consulta: 12 abril 2023].
* ↑ Grobar, Matt «Tony Danza, Bex Taylor-Klaus To Star In ‘Re-Election’ Comedy» (en anglès). Deadline, 31-03-2023 [Consulta: 12 abril 2023].